கேள்வி: கட்டமைப்புச் சுமை பற்றி நீங்கள் என்ன அறிந்துள்ளீர்கள்?
பதில்: கட்டமைப்புச் சுமை  (''Structural loads'') அல்லது வினைகள் (''actions'') என்பன ஓர் கட்டமைப்புக்கு அல்லது கட்டமைப்புக் கூறுகளுக்கு கொடுக்கப்படும் விசைகள், உருமாற்றம் (பொறியியல்) அல்லது முடுக்கங்கள் ஆகும். இந்தச் சுமைகள் கட்டமைப்பில் தகைவுகள், உருமாற்றம் (பொறியியல்), மற்றும் இடப்பெயர்ச்சிகளை ஏற்படுத்துகின்றன. இவற்றின் விளைவுகளைக் குறித்த மதிப்பீடு கட்டமைப்புப் பகுப்பாய்வு முறைமைகளின் மூலம் பெறப்படுகின்றன. கூடுதலான சுமை அல்லது அளவிற்கதிகமான சுமை கட்டமைப்பு தவறுதல் வழிகோலுமாகையால் ஒரு கட்டமைப்பை வடிவமைக்கும்போது இவை கருத்தில் கொள்ளப்பட வேண்டும். மேலும் இயக்கத்தின்போது இவை கட்டாயமாக கட்டுப்படுத்தப்பட வேண்டும். வான்வெளி ஊர்திகள், கடல்வழி கலங்கள் மற்றும் சரக்காளும் இயந்திரங்கள் போன்ற இயந்திர கட்டமைப்புகள் தங்களுக்கெனத் தனிப்பட்ட கட்டமைப்புச் சுமைகளையும் விசைகளையும் கொண்டுள்ளன. பொறியாளர்கள் பொதுவாக பதிப்பிக்கப்பட்ட ஒழுங்குமுறைகள், உடன்பாடுகள், அல்லது வரையறுக்கப்பட்ட விவரக் கூற்றுகளின் அடிப்படையில் கட்டமைப்புச் சுமையை கணக்கிடுகிறார்கள். ஏற்புச் சோதனைக்கும் ஆய்வுகளுக்கும் ஏற்கப்பட்ட தொழில்நுட்பச் சீர்தரங்கள் பயன்படுத்தப்படுகின்றன.